Document ID: 32003D0658

Komission päätös,
tehty 17 päivänä syyskuuta 2003,
päätöksen 93/402/ETY muuttamisesta tuoreen lihan Argentiinasta tuonnin osalta
(tiedoksiannettu numerolla K(2003) 3285)
(ETA:n kannalta merkityksellinen teksti)
(2003/658/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 807/2003(2), ja erityisesti sen 14 artiklan 3 kohdan,
ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY(3), ja erityisesti sen 8 artiklan 4 kohdan,
sekä katsoo seuraavaa:
(1) Eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista 10 päivänä kesäkuuta 1993 tehtyä komission päätöstä 93/402/ETY(4), sellaisena kuin se on viimeksi muutettuna päätöksellä 2003/576/EY(5), sovelletaan Argentiinaan, Brasiliaan, Chileen, Kolumbiaan, Paraguayhin ja Uruguayhin.
(2) Komissiolle ilmoitettiin Paraguayssa todetusta suu- ja sorkkataudin taudinpurkauksesta, lähellä Argentiinan rajaa, ja päätöksellä 2003/576/EY keskeytettiin luuttoman ja kypsytetyn nautaeläinten lihan tuonti Formosan maakunnassa sijaitsevasta Ramón Listan departementista ja Saltan maakunnan Rivadavian departementista Argentiinasta.
(3) Argentiinan viranomaiset ovat kuitenkin ilmoittaneet suu- ja sorkkataudin taudinpurkauksesta, joka on todettu samoin Saltan maakunnassa sijaitsevassa General José de San Martínin departementissa.
(4) Argentiinan eläinlääkintäviranomaiset toteuttivat viipymättä toimenpiteitä välttääkseen taudin leviämisen Argentiinan alueella. Näihin toimenpiteisiin sisältyy erityisesti taudille alttiisiin lajeihin kuuluvien eläinten rokottaminen ja siirtovalvonta. Argentiinan viranomaiset ilmoittivat komissiolle viipymättä näistä toimenpiteistä.
(5) Kun otetaan huomioon riski taudin esiintymisestä sekä Argentiinan toimivaltaisten eläinlääkintäviranomaisten toteuttamat toimet, luuttoman ja kypsytetyn nautaeläinten lihan tuonti EU:hun olisi keskeytettävä alueellisin perustein Saltan maakunnassa sijaitsevista General José de San Martínin, Rivadavian, Oránin, Iruyan ja Santa Victorian departementeista sekä Formosan maakunnassa sijaitsevasta Rámon Listan departementista.
(6) Päätös 93/402/ETY olisi muutettava vastaavasti.
(7) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 93/402/ETY liite I tämän päätöksen liitteellä.
2 artikla
Jäsenvaltioiden on muutettava tuontiin soveltamansa toimenpiteet tämän päätöksen mukaisiksi, ja niiden on viipymättä julkaistava toteutetut toimenpiteet sopivalla tavalla. Niiden on ilmoitettava tästä komissiolle viipymättä.
3 artikla
Tätä päätöstä sovelletaan 17 päivästä syyskuuta 2003.
4 artikla
Tämä päätös on osoitettu kaikille jäsenvaltioille.
Tehty Brysselissä 17 päivänä syyskuuta 2003.

Labels: 3
17
18
6